《即席点韵赋方砚》
宋代·赵必象

一片端溪云，至宝俗眼惊。
体方而质刚，翰林叨宠荣。
楮君同出处，松侯难弟兄。
紫肝马肤润，绿晕鸲肯明。
自笑谪仙狂，曾倩妃子擎。
我爱清庙瑟，人吹高门笙。
龙尾与凤咮，圆巧相逢迎。
吾友管城公，奚假乎猩猩。
留此镇山房，移文鸥鹭盟。
好方已成癖，焉用圆为卿。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。